Քեյսի Քեյսեմ

Քեյսի Քեյսեմ (, ), ամերիկացի ռադիոհաղորդավար և դերասան։ 1970-2009 թվականներին վարել է  American Top 40, American Top 20 և American Top 10 երաժշտական ռադիո հիթ-շքերթները, որոնք դարձել են ռադիո հիթ-շքերթների չափանիշներ, իսկ նա՝ «Հիթ-շքերթների արքա» («King of the Countdowns»)։ Հայտնի Հոլիվուդյան փառքի ծառուղում արժանացել է անձնական աստղի (1981) և ընդգրկվել ռադիոյի փառքի ազգային սրահում (1985)։ 1997 թվականին Billboard ամսագիրը նրան պարգևատրել է իր առաջին «Lifetime Achievement Award» մրցանակով, իսկ 2003 թվականին Radio Music Awards արարողության ժամանակ դարձել է առաջին դափնեկիրը «Radio Icon» կատեգորիայում։

Կենսագրություն 
Ծնվել է 1932 թվականի ապրիլի 27-ին ԱՄՆ-ի Միչիգան նահանգի Դետրոյթ քաղաքում, անունը ի ծնե Քեմալ Ամին Քասեմ է։ Նրա ծնողները ծագումով եղել են ներգաղթյալներ, լիբանանցի ընկերներ։ Սովորել է Դետրոյթի Northwestern High School-ում և Ուեյնի համալսարանում (Դետրոյթ)։

Կորեայում զինվորական ծառայության ժամանակ Քեյսին աշխատել է ռազմական ռադիոյում (Armed Forces Radio Service)։ 1954 թվականին աշխատանքից ազատվելուց հետո որպես սկավառակի ժոկեյ աշխատել է Դետրոյթում, Քլիվլենդում, Բուֆֆալոյում, Սան Ֆրանցիսկոյում և Լոս Անջելեսում։ 

Ամուսնացած է եղել։ Ունեցել է երկու կին՝ Լինդա Մայերսը (Linda Myers, առաջին կինը 1972—1979 թվականներին, երեք երեխա) և Ջին Քեյսեմը (երկրորդ կին 1980—2014 թվականներին, մեկ երեխա)։ Երեխաներ առաջին ամուսնությունից՝ որդի Մայքը (Mike), դուստրեր Ջուլիան (Julie) և Քերի Քեյսեմը (Kerri Kasem)։ Քեյսեմը եղել է վեգան։

Աշխատել է ТВ և ABC հեռուստաընկերություններում ու Westwood One և AMFM Radio Networks ռադիոընկերություններում։ 1970-1988 և 1998-2009 թվականներին Քեյսին վարել է ամերիկյան American Top 40 (AT40), American Top 20 և American Top 10 հիթ-շքերթ ռադիոհաղորդումները։ Պայմանագրերի միջև ընկած ժամանակահատվածում (1989 թվականի հունվարից մինչև 1998 թվականի մարտ) եղել է Casey’s Top 40, Casey’s Hot 20 և Casey’s Countdown շոու ծրագրերի ռադիոհաղորդավար՝ մրցակցող ամենամեծ Westwood One Radio Networks ռադիոինդիկատի մոտ։ Նրա հաղորդումը հոմանիշ է դարձել ռադիոհաղորդաշարի ձևաչափի ստանդարտի հետ, և ինքը՝ Քեյսին, համարվել է անվիճելի «Հիթ-շքերթների արքա» («King of the Countdowns»)։

1964-2013 թվականներին Քեյսեմը մասնակցել է շուրջ հարյուր ֆիլմերի և հեռուստասերիալների, բայց հիմնականում հայտնի է իր «Սկուբի-Դու» անիմացիոն շարքի «Շեգի Ռոջերս» մուլտսերիալի «ձայնային» կերպարով։ Բացի այդ, հաճախ խաղացել է ինքն իր դերում։ 1985 թվականին Քեյսեմը ընդգրկվել է ռադիոյի փառքի ազգային սրահում (National Association of Broadcasters Hall of Fame)։

Կյանքի վերջին տարիներին տառապել է Պարկինսոնի հիվանդությամբ։ Մահացել է ԱՄՆ-ի Վաշինգտոն նահանգի Gig Harbor հիվանդանոցում՝ շրջապատված ընտանիքի անդամներով և ընկերներով։

Ֆիլմագրություն

Ծանոթագրություններ

Գրականություն 
 Durkee, Rob. American Top 40: The Countdown of the Century, Schriner Books, New York, 1999. ISBN 0-02-864895-1
 Battistini, Pete. «American Top 40 with Casey Kasem (The 1970s)», Authorhouse.com, January 31, 2005. ISBN 1-4184-1070-5

Արտաքին հղումներ 
 American Top 40 Honors Casy Kasem with On-Air and Online Tribute. premiereradio.com LOS ANGELES, June 15, 2014
 voicechasers.com 
 Casey Kasem Remembered (1932—2014). PHOTO GALLERIES billboard.com June 15, 2014
 Denise Warner. Casey Kasem: 4 Video Moments to Remember. billboard.com June 15, 2014

Ապրիլի 27 ծնունդներ
1932 ծնունդներ
Դետրոյթ քաղաքում ծնվածներ
Հունիսի 15 մահեր
2014 մահեր
Ամերիկացի դերասաններ
Ամերիկացի հեռուստատեսային դերասաններ
20-րդ դարի դերասաններ
21-րդ դարի դերասաններ
Հոլիվուդյան փառքի ծառուղի
Հնչյունավորողներ
Ամերիկացի կինոպրոդյուսերներ
Ամերիկացի լրագրողներ
Ամերիկացի երաժիշտներ
Ամերիկացի դիջեյներ
Ամերիկացի կինոդերասաններ